Педагагічны інстытут Ціхаакіянскага дзяржаўнага ўніверсітэта

Педагагічны інстытут Ціхаакіянскага дзяржаўнага ўніверсітэта — вышэйшая навучальная ўстанова ў Хабараўску, адзін з найстарэйшых універсітэтаў на Далёкім Усходзе Расіі. Гісторыя Рашэнне аб адкрыцці ў Хабараўску педагагічнага інстытута было прынята 15 ліпеня 1934 года пастановай ЦК УКП(б). У 1936 годзе быў праведзены першы набор на вячэрняе аддзяленне (92 чалавекі) на спецыяльнасці: фізіка-матэматычная, гістарычная, рускай мовы і літаратуры, геаграфічная. У 1938 годзе быў уведзены ў эксплуатацыю навучальны корпус. У 1994 годзе інстытут быў пераўтвораны ў Хабараўскі дзяржаўны педагагічны ўніверсітэт. У 2005 годзе ўніверсітэт быў перайменаваны ў Далёкаўсходні дзяржаўны гуманітарны ўніверсітэт (ДДГУ). У 2015 годзе адбылося зліццё Далёкаўсходняга дзяржаўнага гуманітарнага ўніверсітэта і Ціхаакіянскага дзяржаўнага ўніверсітэта (ЦАДУ). Факультэты ДДГУ сталі факультэтамі ЦАДУ. 1 верасня 2023 года на падставе рашэння Вучонага савета ЦАДУ шляхам аб’яднання шэрагу факультэтаў і кафедр (педагогікі, псіхалогіі, прыродазнаўчых навук, фізічнай культуры і інш.) быў створаны Педагагічны інстытут як новае структурнае падраздзяленне ЦАДУ. Структура Інстытут рыхтуе педагогаў для дашкольнай, пачатковай, агульнай і спецыяльнай адукацыі, а таксама псіхолагаў. Профільную падрыхтоўку вядуць пяць вышэйшых школ: Вышэйшая школа педагогікі і гісторыі; Вышэйшая школа псіхалогіі; Вышэйшая школа прыродазнаўчых навук, матэматыкі, інфармацыйных тэхналогій ; Вышэйшая школа тэорыі і методыкі педагагічнай і дэфекталагічнай адукацыі; Вышэйшая школа тэорыі і методыкі фізічнай культуры і бяспекі жыццядзейнасці. На бягучы момант у інстытуце навучаецца больш за 2000 студэнтаў бакалаўрыяту і больш за 400 магістрантаў. Навучальны працэс забяспечваюць 13 дактароў і 45 кандыдатаў навук. Кіраўніцтва Дырэктары ХДПІ Васіль Мікалаевіч Вішнякоў (1935—1938) Пётр Паўлавіч Кір'янаў (1938—1945) Канстанцін Дзянісавіч Феўралёў (1945—1948) Аляксандр Георгіевіч Сырцоў (1948—1950) Яўген Яфімавіч Жалтавухаў (1950—1954) Аляксандр Васільевіч Швецоў (1954—1956) Васіль Міхайлавіч Міхайлаў (1956—1965) Рэктары ХДПІ / ХДПУ / ДДГУ Мікалай Васільевіч Свярдлоў (1965—1980) Валянцін Віктаравіч Раманаў (1980—2000) Міхаіл Іванавіч Кастэнка (2000—2013) Аляксандр Барысавіч Левінталь (2013) Юрый Іванавіч Прахарэнка (2013—2015) Дырэктары Педагагічнага інстытута ЦАДУ Галіна Валянцінаўна Міціна (з 2023) Крыніцы Спасылкі togudv.ru/ru/institutions/pedinstitut//ru/institutions/pedinstitut/ — афіцыйны сайт